Reacția lui Gică Hagi după ce a aflat că Rapid-Farul s-ar putea juca fără suporteri: "Ei trebuie să fie acolo"
Rapid ar putea primi o sancțiune drastică din partea Comisiei de Disciplină după incidentele petrecute la derby-ul cu FCSB, scor 4-0.
Giuleștenii pot primi o etapă de suspendare a accesului suporterilor în tribune. Primul meci pe care îl vor disputa va fi vineri, 15 martie 2024, de la 20:30.
Gică Hagi a fost întrebat dacă va profita de acest avantaj, iar antrenorul a declarat că speră ca fanii să poată participa la meci.
"Fiecare meci de fotbal e făcut pentru suporteri. Eu nu sunt de acord cu închiderea stadioanelor.
Nu pot plăti unii pentru alții. Suporterii trebuie să fie acolo. Ei merg la spectacol.
E urât și sinistru. Iei tot farmecul fotbalului", a spus Hagi, într-o intervenție telefonică în direct, găzduită de emisiunea "Fotbal Club", de la Digi Sport.